somu9/iisc_mono_hindi_female huggingface dataset:
क्या आप कुछ और ज्वलनशील पदार्थों की सूची बना सकते हैं? आपने घरों, दुकानों और कारखानों में आग लगते देखा या सुना होगा|
यदि आपने इस प्रकार की कोई घटना देखी है तो उसका संक्षिप्त विवरण अपनी नोटबुक में लिखिए|
यह अनुभव अपने कक्षा के साथियों के साथ भी बाँटिए| अपने क्षेत्र की अग्नि सेवा के टेलीफोन नम्बर का पता लगाइए|
यदि आपके या आपके पड़ोसी के घर में आग लग जाए तो सबसे पहले अग्निशमन सेवा को सूचित करिए|
यह ज़रूरी है कि हम सबको अग्निशमन सेवा के टेलीफोन नम्बरों की जानकारी होनी चाहिए|
क्या आपके शहर/नगर में फायर ब्रिगेड स्टेशन है| जब फायर ब्रिगेड आती है तो वह क्या करती है| वह आग पर जल डालती है|
जल, ज्वलनशील पदार्थों को ठंडा करता है जिससे उनका ताप उनके ज्वलन ताप से कम हो जाता है| ऐसा करने से आग का फैलना रुक जाता है|
जलवाष्प, ज्वलनशील पदार्थ को घेर लेता है जिससे वायु की आपूर्ति बंद हो जाती है और आग बुझ जाती है|
आपने पढ़ा है कि आग उत्पन्न करने के लिए तीन आवश्यकताएँ होती हैं| क्या आप इन आवश्यकताओं की सूची बना सकते हैं ?
ये आवश्यकताएँ हैं - ईंधन, वायु और ऊष्मा |
इनमें से एक या अधिक आवश्यकताओं को हटाकर आग को नियंत्रित किया जा सकता है|
आग बुझाने वाले का कार्य वायु का प्रवाह काटना या ईंधन का ताप कम करना या दोनों होते हैं| ध्यान दीजिए कि अधिकांश स्थितियों में ईंधन को हटाया नहीं जा सकता|
उदाहरण के लिए, यदि किसी भवन में आग लगती है तो सम्पूर्ण भवन ही ईंधन होता है| जल सबसे अधिक प्रचलित अग्निशामक है|
परन्तु जल तभी कार्य कर पाता है जब लकड़ी और कागज़ जैसी वस्तुओं में आग लगी हो|
यदि विद्युत् उपकरणों में आग लगी हो तो जल विद्युत् का चालन कर सकता है और आग बुझाने वालों को हानि हो सकती है|
तेल और पेट्रोल में लगी आग बुझाने हेतु भी जल का उपयोग उचित नहीं होता| क्या आपको याद है कि जल तेल से भारी होता है| अतः यह तेल के नीचे चला जाता है और तेल ऊपर जलता रहता है|
विद्युत उपकरण और पेट्रोल जैसे ज्वलनशील पदार्थों में लगी आग के लिए कार्बन डाइऑक्साइड सबसे अच्छा अग्निशामक है|
इससे ईंधन और ऑक्सीजन के बीच सम्पर्क टूट जाता है, अतः आग पर नियंत्रण हो जाता है|
सिओ टू का अतिरिक्त लाभ यह है कि सामान्यतः यह विद्युत उपकरणों को कोइे हानि नहीं पहँचाती|
हमें कार्बन डाइऑक्साइड की आपूर्ति कहाँ से मिलती है| उच्च दाब पर यह द्रव के रूप में सिंिलडरों में भरी जा सकती है| एलपीजी किस रूप में सिंिलडरों में रखी जाती है|
सिलिंडर सी छोड़े जाने पर सी ओ टू बहुत अधिक फैलती है और ठंडी हो जाती है| अतः यह न केवल आग को चारों ओर से घेर लेती है बल्कि ईंधन के ताप को भी नीचे ले आती है| इसीलिए यह अति उत्तम अग्निशामक है|
सीओ टू प्राप्त करने का एक दूसरा तरीका, सोडियम बाइकार्बोनेट या पोटैशियम बाइकार्बोनेट जैसे रसायनों के पाउडर का भारी मात्रा में छिड़काव है|
आग के निकट इन पदार्थों से बहुत सी कार्बन डाइऑक्साइड गैस निकलती है जो आग बुझा देती है|
एक जलती हुई माचिस की तीली अथवा गैस लाइटर को रसोई में गैस स्टोव के निकट लाइए| गैस स्टोव की घुंडी घुमाकर गैस चालू कर दीजिए| आप क्या देखते हैं|
हम पाते हैं कि गैस तेज़ी से जलने लगती है तथा ऊष्मा और प्रकाश उत्पन्न करती है| इस प्रकार का दहन तीव्र दहन कहलाता है| फ़ॉस्फ़ोरस जैसे कुछ पदार्थ हैं जो कमरे के ताप पर वायु में जल उठते हैं|
इस प्रकार का दहन जिसमें पदार्थ, बिना किसी प्रत्यक्ष कारण के, अचानक लपटों के साथ जल उठता है, स्वतः दहन कहलाता है|
कोयले की खानों में कोयले की धूल के स्वतः दहन से कई बार खतरनाक अग्निकाण्ड हो चुके हैं|
जंगल में यदि आप पिकनिक अथवा शिविर में जाते हैं और केम्पफायर का आयोजन करते हैं तो स्थान छोड़ने से पूर्व आग को पूर्णतया बुझाना अवश्य याद रखिए|